《悲歌五首》
元代·方回

更问公裳与幞头，披襟散发十年秋。
郭郎鲍老元相□，张丈殷兄且自由。
善乐神仙惟有醉，算知天地本无愁。
奈何尚欲诛奸鬼，亹亹寒窗笔不休。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。